רבי שמואל אליעזר איידלס המכונה המהרש"א, נולד בשנת ה'שט"ו, בעיר קראקא, לאביו רבי יהודה הלוי ולאמו מרת גיטל.
מסופר כי כבר בצעירותו ראו בו גאון ועילוי עצום והוריו שחששו מעין הרע גידלו את שערות ראשו.
באחד הימים הגיעה לקראקא הרבנית מרת איידיל אשכנזי היילפרין מפויזנא, אלמנתו של הגאון רבי משה אשכנזי היילפרין, אב"ד דק"ק בריסק (מתלמידי המהרש"ל והרמ"א). היא חפצה במהרש"א כחתן לבתה היתומה, תוך שהיא מבטיחה להחזיק את החתן על חשבונה כל הימים.
רבנו מאד אהב והעריך את חמותו ועל כך היה תמיד מזכיר אותה כאמו השנייה, במשך הזמן אף דבק בו השם איידל′ס (באידיש: של איידל).
בשנת ה′שס"ח נפטרה חמותו מרת איידל ורבנו שנותר ללא מפרנס וללא מספיק כסף להחזקת ישיבתו הוצרך בלית ברירה לשאת בעול הרבנות ונתמנה לרב בעיר חלם.
בשנת ה′שע"ד נתקבל לרב ואב"ד בעיר לובלין. לאחר מכן שימש כרב בעיר טיקטין, ובשנת שפ"ה עלה לכהן פאר כרב בעיר אוסטראה, אשר נקראה בשם "אות תורה", בשל הגאונים שהיו בה. היה חבר בוועד ארבע ארצות , ודבריו נשמעו ברמה בירוסלב ולובלין בתקנו תקנות רבות למען כלל ישראל.
רבנו התפרסם כבעל חסד עצום, על דלתו רשם את הפסוק מאיוב "בחוץ לא ילין גר, דלתי לאורח אפתח", יפה דורש יפה מקיים.
הבעש"ט הק′ התבטא על רבנו ואמר כי, פירוש המהרש"א נכתב ברוח הקודש.
הכל בידי שמים - חוץ מיראת שמים (ברכות ל"ג ע"ב) מפרש המהרש"א: הכל בידי שמים, כאשר מתפלל האדם על כל דבר שהוא, נתונה ההחלטה בידי שמים אם לשמוע לתפילתו או לא - חוץ מיראת שמים, שאם יתפלל אדם לירא את בוראו יהיו חייבים משמים להשמע לתפילתו ולהגשים את רצונו.
במוצאי שבת קודש, פרשת תולדות, אור לה′ בכסלו שצ"ב, נפטר רבנו ונשמתו עלתה בסערה השמיימה. רבנו נטמן למחרת ביום ראשון ומנוחתו כבוד בבית העלמין היהודי שבאוסטראה.
רבי ישראל הבעל שם טוב הקדוש | ביוגרפיה שמעון גווירץ | שאו מרום עיניכם כ"ג אלול ה'תשע"א רבי ישראל המכונה בפי כל "בעל שם טוב הקדוש", נולד ביום ח"י באלול שנת נח"ת, בעיירה הקטנה אקופ שבפודוליה (בין פולניה לוואלחיא), לאביו רבי אליעזר ולאמו מרת שרה לעת זקנתם. רבי צבי אריה לנדא מאליק | ביוגרפיה שמעון גווירץ | שאו מרום עיניכם י"א תשרי ה'תשע"ב רבי צבי אריה לייב לנדא, האדמו"ר מאליק, נולד בשנת ה'תק"ך י"א לחודש תשרי, לאביו רבי אברהם.